Pärnu ilmaprognoos pidas täiega paika. Windguru lubatud 6 m/s + Pärnu kohalik koefitsient 3 m/s andis tulemuseks igati nauditava päeva. Ka Windguru prognoositud tuulepööramine kl 15 ajal  toimus täpselt kirjeldatud korras: tuul pööras läände ja tugevnes taas.    Koos õpilaste asjadega panime üles 4 komplekti. Endal õnnestus vee peal käia järgmiste settidega:  Twister 117 + Manic 5,7  Mistral V130 + GTX 6,5  XTC115 + GTX 6,6  Kõik õnnestus käima saada, kuigi XTC jaoks tundus alguses tuult vähe olevat. Pärast asi siiski paranes ja kestis peaaegu Kihnu laeva tulekuni. Siis oligi paras aeg veinile üle minna.  Ainus halb asi nii suure kamavaliku juures on, et  need kõik tuleb õhtul jälle maha rigada ja autosse toppida. See tekitab stressi.